als_Latn dik_Latn sag_Latn
Kreu i komunës së Pejës, Gazmend Muhaxhiri, në tubimin e mbajtur në kuadër të fushatës zgjedhore të koalicionit LDK-AKR-Alternativa, në Pejë, ka thënë se me qeverisjen e tij në këtë komunë, ka arritur që ta zhdukë haraçin e zhvatjen.
“Ne në Pejë para katër viteve e mundëm koalicionin që sot e kemi përballë. Edhe tani fitorja jonë do të nisë në Pejë dhe do të shtrihet në tërë vendin. Ne patëm premtuar se do ta zhdukim haraçin, dhe e bëmë. Premtuam infrastrukturë, dhe e bëmë”, ka thënë Muhaxheri.
Por si duket kjo deklaratë e Muhaxherit nuk i ka pëlqyer Aleancës për Ardhmërinë ë Kosovës, e cila përmes një komunikate ka reaguar ashpër ndaj Muhaxherit.
Sipas tyre, Peja nuk i ka harruar të bëmat që i ka bërë Gazmend Muhaxheri edhe pse mundohet me akuza t’i mbulojë ato./BS
Reagimi i plotë i AAK-së:
GAZMEND MUHAXHERI! PEJA NUK U BESON MË SHPIFJEVE DHE ‘RRENAVE’ TUAJA
Gazmend kujt i shite moral sot në tubimin e LDK-AKR-Al ? Elektoratit që e sollët me dhunë në palestër duke i shantazhuar me kandidatë, bizneset e Pejës, … apo atyre që i sollët me autobus nga qytetet përreth.
Gazmend ! Ti akuzon qeverisjen e kaluar në Pejë për ‘haraç’ e ‘zhvatje’, në fakt ti e din mirë se kjo nuk qëndron sepse ishe vet pjesë e asaj qeverisjeje, (së pari si n/kryetar i komunës e më pas drejtor i urbanizmit). Që flet gjëra të paqendryedhme Peja e ka kuptuar që nga dita jote e parë e punës, por që i thur vetes edhe lavdet e ‘Haraçit dhe ‘Zhvatjes’, e ke gabim për atë periudhë. Ti Pejën e morre pa haraq dhe e bëre me haraq e zhvatje.
Gazmend, kur e the, se e ke hequr ‘haraçin’ dhe ‘zhvatjen’ nga Peja, trego drejtë, a mendove pak se qytetarët e Komunës së Pejës, kanë harruar të ‘bëmat’ tua që po mundohesh ti mbulosh me gënjeshtra-akuzë, Gazmend, JO ! Peja nuk ka harruar se;
Për 3 vjet të qeverisjes tënde, në këtë komunë asnjë tender nuk kalon pa përqindjen e Zyrtarëve Komunal, të cilët ti i kontrollon.
*Asnjë Agjension turistik nuk fiton tender pa përqindjen tuaj. (Ju e dini Gazmend, eskurzionet dhe keqpërdorimet me nxënësa si shkojnë, ne po shohim)
*Asnjë punëkryes nuk merr punë po që se nuk është i privilegjuar i juaji dhe nuk ju ndanë përqindje.
*Asnjë objekt i komunës së Pejës nuk mirëmbahet nëse tenderin nuk e fitojnë ata që DUHET! Apo jo Gazmend?
*Tani edhe parkingjet publike ke filluar ti ndash me pazar xhepash. Ti e din Gazmend, fol.
* Peja, Gazmend e din se nga qeverisja jote e sotme e ‘haraçit’ një drejtor i yti u dërgua në burg. Turp Gazmend, haraçi yt e dërgojë prapa grilave drejtorin tënd. E lajthite e gënjeve edhe njeriun tënd.
* Ndërtimet pa leje Gazmend! Një kat ndërtese në komunën e Pejës, bizneseve u kushton nga 30 mijë euro haraq. (I ke 23 tejkalime ndërtesash me kate në destinim).
* Gazmend pse nuk del ti drejtohesh elektoratit për rastin ‘Shkolla e Muzikës’ ? Rreth 100 mijë euro Gazmend shkuan dëm. E nise për shkollë e mbulove si ‘varr’, paratë e taksapaguesve u futën në xhepa. Ky projekt Gazmend u kontrollua nga familjarët tuaj. Apo jo ?
*Vendimet gjygjëdore jepje anulimi i lejës së ndërtimit që e bëri ti si Drejtor i Urbanizmit ku buxheti i humbi 480,000.00€ çka është kjo zhvatje apo!
*Punësimet në komunë Gazmend ! Kontratat mbi vepër, lëvzijet horizontale brenda stafit, a quhen ‘zhavtje’ apo ‘haraç’?
*Gazmend, ‘zhvatje’ apo ‘haraç’ është nëse humbasin kompresorë e tani edhe agregat në Drejtorinë e Shëndetësisë ?
*Gazmend dil dhe vënja emrin edhe një të vërtete tjetër. Këto projektet për vota që qytetarët po i shohin këto ditë, stili ‘hiq trotuar, kthe trotuar’, apo siç është bërë hit në Pejë, ‘hiq kocka, qit kocka’, a quhen ‘haraç’, pasi janë para të popullit të shkuara dëm.
*Gazmend a të kujtohet slogani juaj; Sot Komuna, nesër Kosova ? Ky slogan ka rënë tani. E keqja në Kosovë u ndalua atë ditë kur ju përcollën nga qeveria. (Po të kujtohet apo jo, ajo ditë kur dolët nga qeveria, ishte 10 Maji i këtij viti2017, pra nuk ka as një muaj nga dita e sotme e janë disa muaj pasi që bashkëpartiakët- deputetët tuaj patritot që sot po kërkojnë votë sërish, e kishin votuar z.Thaçi për president. Apo ke harruar.)
Mund edhe të harrosh. Por Gazmend, mos harro se në vjeshtë do të dalësh edhe nga komuna. Peja do të qeveriset me qytetarin, jo me ty.
Ti do të mbahesh mend si Kryetari i vetëm në botë që nënshkruan dhe punon që Komunës së tij ti hiqen 8800 hektarë tokë dhe ti dhurohen një shteti tjetër.
*Qytetarët e Pejës e kanë kuptuar se vota për ju është votë pro Demarkacionit, Qeverisjes anemike dhe anashkalimit të Pejës.
Qytetarët e Pejës do të votojnë për vetën e tyre, për Demarkacion në Kullë e Çakorr, për Qeveri energjike dhe për investime të mëdha që i kanë munguar Pejës.
Gazmend IK, ka perënduar koha e shpifjeve.
AAK –Dega Pejë
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn